钦定古今图书集成/明伦汇编/闺媛典/第111卷 > 皇清十七 > 蔡珂妻陈氏
## 钦定古今图书集成/明伦汇编/闺媛典/第111卷 > 皇清十七 > 蔡珂妻陈氏

按《宿迁县志》：“陈氏，涿州人。父官靖江，氏幼失母，随父事继母以孝著。年十八，适明经蔡毓儁子太学生珂，克尽妇道。珂遘疾，氏调药饵，三年无倦意。刲股和药，神色不变。劝夫勉食，婉转若平。”

时夫亡，誓不独存，家人卫之，严氏乃佯理家事如常。卫者稍懈，随扃户自经。有司为请旌表。